8 ting, vi alle gør i køkkenet, som i virkeligheden er ret ulækre | Woman.dk
15 ting, vi ordensmennesker ikke fatter, at rodehoveder ikke kan se
8 ting, du måske gør køkkenet, som i virkeligheden er ret ulækre
Du rører ved din smartphone under madlavningen
18. juni 2016 af Sara Møller Christensen
‘Gud, hvor smart. Så kan jeg bare have telefonen liggende her med opskriften og så trykke på den, hver gang jeg er i tvivl om noget.’ Ja, smart OG ulækkert! Skærmen vrimler med bakterier, så du skal vaske fingre, hver gang du har rørt ved den, inden du fortsætter madlavningen.
Du bruger dit viskestykke til alt muligt andet end at tørre opvask af
Og det er der ingenting galt med, hvis du ikke OGSÅ bruger viskestykket til at tørre rene tallerkner og glas af. For så er de nemlig knap så rene efterfølgende. Brug et helt rent viskestykke til opvask – og hav så et andet liggende, som du kan bruge under madlavningen og smide til vask bagefter. Du kan se, hvor tit viskestykker og andre ting i hjemmet skal vaskes her.
Du lader rester stå fremme og køle af
Sådan en gang kødsauce er lækker dagen efter – men kun hvis den har været opbevaret rigtigt. Ligeså snart du er færdig med at tage af den varme mad, skal den over i en ny beholder, så den hurtigere kan køle af i køleskabet – med det samme! Jo hurtigere den bliver kold, jo færre bakterier.
Du bruger et beskidt skærebræt
Det er ikke, fordi vi tror, du ikke vasker dit skærebræt. Men hvis det er lavet af træ og ligner det her, bliver det formodentlig ikke rigtigt rent alligevel. Ridserne fungerer nemlig som opsamlingssteder for bakterier. Skærebræt af plastik eller glas er mere hygiejniske – og de kan gå i opvaskemaskinen – så brug dem, når du arbejder med mad som kylling og kød. Og gem så det smukke træskærebræt til et lunt franskbrød.
Du rører ved håndtag og knapper med beskidte fingre
Du har lige stået med fingrene i maden, og nu skal du altså skynde dig at have den i ovnen, så du kan godt lige snige dig til at åbne lågen uden at røre sådan RIGTIGT ved den. Not! Hvis du ikke vasker fingre, hver gang du har rørt ved maden, kan du være sikker på, at den inden længe sidder på alt fra skabshåndtag til saltkværne. Ikke så lækkert.
Du lægger friske fødevarer ned i vasken
Hvad?!? Det er da klart nemmest, når de skal skylles? Og ja, du har ret – men også klart mest ulækkert. Der er altså noget om det, når folk siger, at der er flere bakterier i køkkenvasken end på toiletbrættet, og generelt er vi alt for dårlige til at få den vasket tit og grundigt nok. Derfor skal du ikke tro, dine champignoner er rene efter et bad i håndvasken – tværtimod!
Du bruger den samme svamp igen og igen og igen
Vi ved ikke helt, hvem vi kan takke for svampens smarte design, men i hvert fald er den glimrende til at suge bakterier til sig. Og fordi den forbliver fugtig så længe, får de rigtigt lov at boltre sig. Den kan altså IKKE bruges til at vaske ting helt rene, medmindre den selvfølgelig er helt ny. Den gode nyhed: De koster ikke en skid, så skift dem ud lidt oftere.
Du sprøjter med beskidte stænk på din vandhane
Det kan godt gå voldsomt for sig, når de beskidte tallerkner skal vaskes af, og helt uden du opdager det, ryger der masser af beskidte stænk op på din vandhane. I længden kan det gøre den ret klam. Så husk at skrue fliteret af og vaske det – hvis du minder om os, er det formentlig en af de ting, du glemmer at gøre rent, som du virkelig burde – og ja, også mere end én gang om året.
15 ting, vi ordensmennesker ikke fatter, at rodehoveder ikke k...
8 ekstremt nemme tips til at rydde op på 5...
10 ting, du med garanti også kender, hvis ...
12 ting, kun alle os, som altid kommer for...